CELEX: 62011TA0108
Language: hu
Date: 2013-12-04 00:00:00
Title: T-108/11. P. sz. ügy: A Törvényszék 2013. december 4-i ítélete — ETF kontra Michel (Fellebbezés — Közszolgálat — Ideiglenes alkalmazottak — Határozatlan időre szóló szerződés — Felmondásról szóló határozat — A Közszolgálati Törvényszék hatásköre — Az egyéb alkalmazottakra vonatkozó alkalmazási feltételek 2. és 47. cikke — Gondoskodási kötelezettség — A szolgálati érdek fogalma — Ultra petita határozathozatal tilalma — A védelemhez való jog)

25.1.2014   
            
            
               HU
            
            
               Az Európai Unió Hivatalos Lapja
            
            
               C 24/19
            
         A Törvényszék 2013. december 4-i ítélete — ETF kontra Michel
   (T-108/11. P. sz. ügy) (1)
   
   (Fellebbezés - Közszolgálat - Ideiglenes alkalmazottak - Határozatlan időre szóló szerződés - Felmondásról szóló határozat - A Közszolgálati Törvényszék hatásköre - Az egyéb alkalmazottakra vonatkozó alkalmazási feltételek 2. és 47. cikke - Gondoskodási kötelezettség - A szolgálati érdek fogalma - Ultra petita határozathozatal tilalma - A védelemhez való jog)
   2014/C 24/32
   Az eljárás nyelve: francia
   
      Felek
   
   
      Fellebbező: Európai Képzési Alapítvány (ETF) (képviselő: L. Levi ügyvéd)
   
      A másik fél az eljárásban: Monique Vandeuren jogutódja, Gustave Michel (képviselő: N. Lhoëst ügyvéd)
   
      A felperest támogató beavatkozók: Európai Bizottság (képviselik: J. Currall és D. Martin meghatalmazottak), az Európai Unió Szerveinek Fordítóközpontja (CdT) (képviselik: J. Rikkert és M. Garnier meghatalmazottak), Európai Vegyianyag-ügynökség (ECHA) (képviseli: M. Heikkilä meghatalmazott), Európai Gyógyszerügynökség (EMA) (képviselik kezdetben V. Salvatore, később: T. Jabłoński meghatalmazottak), Európai Környezetvédelmi Ügynökség (EEA) (képviseli: O. Cornu meghatalmazott), Európai Repülésbiztonsági Ügynökség (EASA) (képviseli: P. Goudou meghatalmazott) és Európai Élelmiszer-biztonsági Hatóság (EFSA) (képviseli: D. Detken meghatalamazott)
   
      Az ügy tárgya
   
   Az Európai Unió Közszolgálati Törvényszékének (második tanács) F-88/08. sz., Vandeuren kontra ETF ügyben 2010. december 9-én hozott ítélete (az EBHT-ban még nem tették közzé) ellen benyújtott, és ezen ítélet hatályon kívül helyezésére irányuló fellebbezés.
   
      Az ítélet rendelkező része
   
   
               1.
            
            
               A Törvényszék az Európai Unió Közszolgálati Törvényszékének (második tanács) F-88/08. sz., Vandeuren kontra ETF ügyben 2010. december 9-én hozott ítéletét hatályon kívül helyezi annyiban, amennyiben ezen ítéletben megsemmisítették az Európai Képzési Alapítvány (ETF) 2007. október 23-i, M. Vandeuren határozatlan időre szóló ideiglenes alkalmazotti szerződésének felmondásáról szóló határozatát, és ennek következményeként mint idő előttit elutasították M. Vandeuren vagyoni károk megtérítésére irányuló kérelmét.
            
         
               2.
            
            
               A Törvényszék a fellebbezést ezt meghaladó részében elutasítja.
            
         
               3.
            
            
               A Törvényszék az ügyet visszautalja a Közszolgálati Törvényszék elé.
            
         
               4.
            
            
               A Törvényszék a költségekről jelenleg nem határoz.
            
         
      (1)  HL C 139., 2011.5.7.